open-index/open-wikipedia-markdown huggingface dataset:
Renato Dulbecco

**Renato Dulbecco** (22. veebruar 1914 – 19. veebruar 2012) oli Itaalia viroloog, kes sai 1975. aastal Nobeli füsioloogia- või meditsiiniauhinna kasvajaviiruste ja raku geneetilise materjali vastastikuse mõju uurimise eest. Renato Dulbecco ja tema kolleegid tõestasid 1950. aastatel, et kasvajaviiruse geneetiline materjal sisestub peremeesorganismi geenidesse.

## Viited
Kassnaine

**Kassnaine** ehk **Selina Kyle** on kirjanik Bill Fingeri ja kunstnik Bob Kane'i loodud tegelane, kes ilmub DC Comicsi välja antud koomiksites ning keda tihti seostatakse Batmaniga. Kassnaine ilmus esimest korda koomiksis "Batman" nr 1 1940. aasta aprillis. 

Kassnaine on Gotham City murdvaras, kes tavaliselt kannab kassikõrvadega liibuvat kostüümi ning kasutab relvana piitsa. Algselt iseloomustati teda kui kurjategijat ja Batmani vaenlast, kuid alates 1990. aastatest on teda kujutatud ka antikangelasena, kes teeb valesid asju õigetel põhjustel.

Kassnaist on kujutatud mitmes Batmaniga seotud filmis ja telesarjas. Näitlejad Julie Newmar, Lee Meriwether ja Eartha Kitt mängisid teda 1960. aastate telesarjas "Batman" ja 1966. aasta filmis "Batman". 1992. aasta filmis "Batmani tagasitulek" kujutas teda Michelle Pfeiffer, 2004. aasta filmis "Kassnaine" mängis peaosa Halle Berry. Anne Hathaway mängis Kassnaist 2012. aasta filmis "Pimeduse rüütli taastulek". 2022. aasta filmis "Batman" kehastas Kassnaist Zoë Kravitz.

Veebilehe IGN-i nimekirjas "Top 100 Comic Book Villains of All Time" sai Kassnaine 11. koha, koomiksiajakirja Wizard nimekirjas "100 Greatest Villains of All Time" saavutas ta 2006. aastal 51. koha.

## Viited

## Välislingid

*Kassnaise tutvustus DC Comicsi kodulehel
H2O – Merineitsid

**"H<sub>2</sub>O – Merineitsid"** (originaalpealkiri inglise keeles **"H<sub>2</sub>O: Just Add Water"**) on lastele ja noortele suunatud Austraalia fantaasia-draamasari, mille idee autor ja stsenarist on Jonathan M. Shiff. See esilinastus Austraalia telekanalil Network 10 ning sellest ajast saati on seda näidatud üle 120 riigi televisioonis ning selle vaatajaskond on üle 250 miljoni inimese. 

"H2O – Merineitsid" filmiti Sea Worldis ja mujal Gold Coastis. Tegevus toimub kolme teismeeas tüdruku igapäevaelude ümber, nad seisavad silmitsi tavaliste teismeliste probleemidega, kuid lisaks sellele on nad merineitsid ning neil on vee üle võimed.

Algul plaaniti teha kahte hooaega jaotatud 52 osa, kuid tänu sarja populaarsusele otsustati seda jätkata ka kolmandal hooajal. Esimene hooaeg tuli vaatajate ette juulis 2006, teine hooaeg septembris 2007. Kolmanda hooaja osi hakati Suurbritannias näitama oktoobris 2009, Austraalias esilinastus see alles mais 2010.

Eestis on sarja näidanud TV3.

## Vaata ka
* Merineitsid popkultuuris

## Viited

## Välislingid
* ''H<sub>2</sub>O: Just Add Water'' – ZDF Enterprises promotional website
* ''H<sub>2</sub>O: Just Add Water'' at the Australian Television Information Archive
*
Kryry

**Kryry** (saksa keeles *Kriegern*) on linn Tšehhis Ústí maakonnas Louny ringkonnas. Kryry asub Lounyst umbes 33 km edelas.

Kryry paikneb merepinnast 304 meetri kõrgusel.

Kryryt on esmamainitud 1320. aastal. Kryry sai vahepeal kaotatud linnaõigused tagasi 23. jaanuaril 2007.

## Viited
Howard Temin

**Howard Martin Temin** (10. detsember 1934 – 9. veebruar 1994) oli Ameerika Ühendriikide viroloog ja geneetik. Ta avastas 1970. aastatel pöördtranskriptaasi ning jagas selle eest Renato Dulbecco ja David Baltimore'iga 1975. aastal Nobeli füsioloogia- või meditsiiniauhinda. 
Howard Martin Temin oli üks Maailma Kultuurinõukogu asutajaliikmeid.

## Tunnustus
*1990 – valiti USA Meditsiiniakadeemia liikmeks

## Viited
George Palade

**George Emil Palade** (19. november 1912 – 7. oktoober 2008) oli Rumeenia-Ameerika rakubioloog. 1974. aastal anti talle, Albert Claude'ile ja Christian de Duve'ile Nobeli füsioloogia- või meditsiiniauhind rakustruktuuri ja -funktsioonidega seotud avastuste eest. George Emil Palade avastas 1955. aastal valke tootvad organid rakus, ribosoomid.

## Tunnustus
*1974 – valiti USA Meditsiiniakadeemia liikmeks

## Viited
David Baltimore

**David Baltimore** (7. märts 1938 – 6. september 2025) oli Ameerika Ühendriikide bioloog, kes sai 1975. aastal Nobeli füsioloogia- või meditsiiniauhinna kasvajaviiruste ja raku geneetilise materjali vastastikuse mõju uurimise eest. Auhinna saamise ajal töötas David Baltimore Massachusettsi Tehnoloogiainstituudis.

## Tunnustus
*1988 – valiti USA Meditsiiniakadeemia liikmeks

## Viited
Roger Guillemin

**Roger Charles Louis Guillemin** (11. jaanuar 1924 – 21. veebruar 2024) oli Prantsuse-Ameerika bioloog, kes sai 1977. aastal Nobeli füsioloogia- või meditsiiniauhinna ajus peptiidhormooni tootmist puudutavate avastuste eest.

## Viited
Andrew Schally

**Andrzej Viktor "Andrew" Schally** (30. november 1926 – 17. oktoober 2024) oli Ameerika-Poola endokrinoloog, kes sai 1977. aastal Nobeli füsioloogia- või meditsiiniauhinna avastuse eest, et hüpotalamus kontrollib hormoonide tootmist ja vabanemist. 

## Viited
Zederhaus

**Zederhaus** on vald *(Gemeinde)* Austria Salzburgi liidumaa Tamswegi ringkonnas.

Zederhausi org asub Salzburgi Lungau piirkonna loodeosas, Madal-Tauerni mäestiku lõunanõlval, ulatudes Weißecki mäele (2711 m). Radstadti Tauerni hari põhjas eraldab selle Pongau piirkonnast. Riedingi kõrgorust, täna kaitseala, voolab Zederhausi oja kagu suunas, jõudes Sankt Michaelis Muri jõkke. Väiksem külaoja läbib mitut ajaloolist vesiveskit.

Hõredalt asustatud vallas, mis on suurim Tamswegi ringkonnas, on järgmised vallaosad: Lamm, Rothenwand, Wald ja Zederhaus.

Orgu iseloomustab täna Tauern Autobahni ehitus 1970. aastatel, mis on suur põhja-lõuna suunaline maanteeühendus, mis on osa Euroopa teest E55. Tauerni maanteetunneli, mis on üks pikimaid Austrias, lõunapoolne sissepääs asub Zederhausi keskuse juures. Liiklussõlm viib kiirteele Salzburgi suunas. Laiendatud mürakaitseseinte ehitamise abil on heitkoguseid vähendatud mitu korda; praegu ehitatakse Zederhausi külakeskuse lähedale 900 m pikkusele lõigule õhumüra barjääri.

## Ajalugu

Zederhaus jagab maalähedase Lungau piirkonna ajalugu, mis oli kunagi Rooma Noricumi provintsi osa. Võimalik, et kauge piirkond asustati alles 14. sajandil. Sajandeid kuulusid valdused Salzburgi peapiiskopkonda, kuni see 1803. aastal sekulariseeriti.

Kohalikku kabelit on esmamainitud 1445. aasta dokumendis, toona Weißpriachi Püha Ruperti kiriku filiaal. 1813. aastast on Püha Johannes Zederhausis omaette kihelkond.

Kohalikud talupojad lootsid hooajalisele mägikarjamaa majandamisele, samas kui täna on paljud elanikud pendeldajad. Kohalik tava vähemalt 17. sajandist on iga-aastane protsessioon *Prangstangeniga*, kuni 8 m kõrguse puidust teibaga, mis on kaunistatud lilledega ja mille kohalikud poissmehed jaanipäeval kirikusse kannavad.

## Tuntud inimesi

* Heimo Pfeifenberger (* 1966), jalgpallur

## Viited
Pernštejni kindlus

**Pernštejni kindlus** (tšehhi keeles *hrad Pernštejn*, saksa keelest *Bernstein* 
Castle-Pernstejn-Czech-Rep.jpg|Barbakaan
Hrad Pernštejn (Pernštejn), palác.JPG|Kaitsekäigud seina ülaosas
Hrad Pernštejn (Pernštejn), arkýře.JPG|Eenduvad erkerid lääneküljel
Hrad Pernstejn 2.JPG|Hoone põhiosa ja Nelja aastaaja torni ühendav sild


## Viited

## Välislingid
* Burg Pernstein - Tschechien. - Burgenwelt
* Pernštejn Castle. To Pernštejn in search of the White Lady. - visitczechrepublic.com
Festungsberg

**Festungsberg** on Austria elanike arvult neljanda linna Salzburgi ajaloolise keskuse lõunaosas asuv mägi. See moodustab Berchtesgadeni aheliku põhjapoolsema serva Põhja-Lubjakivialpides. Umbes 542 meetri kõrguses tipus paikneb Hohensalzburgi kindlus.

## Ajalugu
Arheoloogilised leiud pärinevad keltide La Tène kultuurist. Roomlaste päevil kindlustati ala linna *Iuvavum*i kohal, kuni Itaalia kuningas Odoacer käskis 488. aastal Noricumi provintsist lahkuda. 715. aasta paiku asutas Salzburgi piiskop Rupert mäe idajalamile benediktlaste hallatud Nonnbergi kloostri. Salzburgi peapiiskop Gebhard lasi esimese kindluse mäetippu ehitada investituuritüli ajal umbes 1077. aastal. Varem Püha Peetruse kloostri munkade poolt rohumaadeks või viinamarjaistandusteks kasutatud nõlvad on tänapäeval enamasti metsastunud.

## Vaata ka
*Mönchsberg
*Kapuzinerberg
*Rainberg
*Hellbrunner Berg

## Välislingid
*
Mehmet Okur

**Mehmet Murat Okur** (sündinud 26. mail 1979 Yalovas) on Türgi endine elukutseline korvpallur, kes mängis korvpalliliigas NBA kokku kümme hooaega, neist enamiku Utah Jazzis. 

Okur on Detroit Pistonsiga tulnud 2004. aastal NBA meistriks ja võitnud Türgi koondisega 2001. aasta Euroopa meistrivõistlustel hõbemedali.

## Karjäär Euroopas
Enne NBA-sse siirdumist mängis Okur aastatel 1997–2002 Türgi kõrgliigaklubides, kellega tuli kolm korda Türgi meistriks ja võitis neli karikat.

## Karjäär NBA-s
Detroit Pistons omandas Okuri mängijaõigused 2001. aasta NBA *draft*i 38. valikuga. Debüüthooajal (2002/03) tõi ta Pistonsi kasuks keskmiselt 6,9 punkti ja 4,7 lauapalli mängus. Järgmisel, 2003/04. hooajal kogus ta keskmiselt 9,6 punkti ja 5,9 lauapalli mängus ning tuli Pistonsiga NBA meistriks.

Seejärel mängis ta seitse aastat Utah Jazzis, kus tõi oma karjääri parimal, 2005/06. hooajal keskmiselt 18 punkti, 9,1 lauapalli ja 2,4 resultatiivset söötu mängus ning valiti 2007. aastal NBA tähtede mängule.

Hooajal 2010/11 sai Okur vigastuse tõttu kaasa teha vaid 13 kohtumises, misjärel vahetati ta 2011. aasta detsembris New Jersey Netsi. Netsis kogus ta 17 mängus keskmiselt 7,6 punkti ja 4,8 lauapalli, kuni vahetati 2012. aasta märtsis Portland Trail Blazersisse. Blazers loobus mõni päev pärast vahetustehingut tema teenetest, misjärel lõpetas Okur vigastustele viidates karjääri. 

## Rahvuskoondis
Okur on Türgi koondises mänginud 2002. aasta maailmameistrivõistlustel ning 1999., 2001., 2003., 2005. ja 2007. aasta Euroopa meistrivõistlustel. Ta on võitnud 2001. aastal Türgis peetud Euroopa meistrivõistlustel hõbemedali.

## Saavutused
* NBA meister (2004)
* NBA tähtede mäng (2007)
* Kolmekordne Türgi meister (1999, 2000, 2002)
* Neljakordne Türgi karika võitja (1999–2002)

## Välislingid
* Mehmet Okur – NBA.com
* Mehmet Okur – Basketball-Reference.com
Nurd-Kamali mošee

**Nurd-Kamali mošee** (vene keeles *Нурд-Камал*) on mošee Venemaal Krasnojarski krais Norilskis.

Nurd-Kamali mošee ehitamist alustati 1993. aasta oktoobri lõpus. Mošee pidulik avamine toimus 19. septembril 1998. Nurd-Kamali mošee ehitamist rahastas kohalik tatari rahvusest ettevõtja Mithad Bikmejev. Pühakoda on saanud nime tema isa Nuritdini ja ema Gainikamali auks. Hoone projekteeris arhitekt Jevgeni Solnõškin.

Nurd-Kamali mošee on maailma kõige põhjapoolsem mošee.

## Viited
Hamilton Smith

**Hamilton Othanel Smith** (23. august 1931 – 25. oktoober 2025) oli Ameerika Ühendriikide mikrobioloog, kes sai 1978. aastal Nobeli füsioloogia- või meditsiiniauhinna restriktsiooniensüümide avastamise ja nende molekulaargeneetikas rakendamise eest.

## Viited
Allan Cormack

**Allan MacLeod Cormack** (23. veebruar 1924 – 7. mai 1998) oli Lõuna-Aafrika Vabariigi füüsik, kes pälvis 1979. aastal Nobeli füsioloogia- või meditsiiniauhinna koos Godfrey Hounsfieldiga kompuutertomograafi väljatöötamise eest.

## Tunnustus
*1992 – valiti USA Meditsiiniakadeemia välisliikmeks

## Viited
Godfrey Hounsfield

**Godfrey Newbold Hounsfield** (28. august 1919 – 12. august 2004) oli Inglise elektriinsener, kes sai 1979. aastal Nobeli füsioloogia- või meditsiiniauhinna koos Allan Cormackiga kompuutertomograaf väljatöötamise eest. Godfrey Hounsfieldi järgi on nimetatud Hounsfieldi skaala.

## Viited
Benedikt Rejt

**Benedikt Rejt** (ka Benedikt Ried, Benedikt Rieth, Benedikt Reyd või Benedict Reijt; sündinud umbes 1450, surnud 1531. ja 1536. aasta vahemikus) oli hiliskeskajal Böömimaa juhtiv arhitekt ja ehitusmeister. Tema projekteeritud ja ehitatud on Vladislavi saal Praha kindluses, Kutna Hora Püha Barbara kirik, Louny Püha Nikolause kirik jt, mille stiilile oli omane hilisgootika ja renessansi iseloomulike joonte ühendamine.

## Eluloolist
Benedikt Rejt sündis arvatavasti 1454. aasta paiku Landshutis ja õppis ehitusmeistriks Passau toomkiriku *[[bauhütte]]* juures. 1485. aastal kutsuti ta meistriks Prahasse linnakindlustuste uue suurtükitorni ehitusele ja sestsaadik tegutses ta mõjuka ehitusmeistri ja loojana järgmiste suurejooneliste ehitustööde juures. Talle tehti ülesandeks viia lõpule Kutna Hora Püha Barbara kiriku ehitustööd ning hiljem oli ta tegevuses paljude keiserlike ehitiste juures, nagu Vladislavi saal, sinna viiv ratsaniketrepp ja Ludwigstrakti nimeline paleetiib Praha kindluses. Louny Püha Nikolause kiriku ehitustööd lõpetas ta 1520–1528, seal sai ta linnakodaniku õigused ja seetõttu on vahel nimetatud ka "Benedikt Lounyst". Rejt suri 1534. aastal, tema haud oli Louny Nikolause kirikus, kuid Böömimaa rekatoliseerimise segaduses purustati see arvatavasti 17. sajandil.

## Looming
* Praha kindluse põhjakülje suurtükitorn, umbes 1485
* Praha kindluse Vladislavi saal ja ratsaniketrepp (umbes 1490/1493–1502)
* Vilniuse püha Anna kirik (ehitatud 1495–1500)
* Praha kindluse Ludwigstrakt (1503–1510)
* Kutna Hora Püha Barbara kirik (u 1482)
* Louny Püha Nikolause kirik (1520–1528)
* Blatná loss 95 km Prahast lõunas (1520–1530)

## Mälestuse jäädvustamine
Benedikt Rejti nimi on antud väiksele tänavakesele Praha kindluse kaguosas. 

## Viited

## Välislingid
* Benedikt Ried. – archINFORM.
Osariik vs. Chauvin

**Minnesota Osariik ''vs.'' Derek Michael Chauvin** (inglise keeles *State of Minnesota v. Derek Michael Chauvin*) oli Ameerika Ühendriikide kriminaalkohtuprotsess endise Minneapolise politseiametniku Derek Chauvini üle, kes mõisteti süüdi 25. mail 2020 kinnipidamise ajal toime pandud George Floydi mõrvas. Chauvin mõisteti süüdi teise ja kolmanda astme mõrvas ja teise astme ettekavatsemata tapmises, mille eest võib määrata kuni 40 aasta pikkuse vanglakaristuse. Kohtuprotsess algas 8. märtsil 2021 Hennepini maakonna valitsuskeskuses Minneapolises Minnesotas. See oli esimene kahest Floydi surmast alanud kohtuprotsessist. Tegu oli lisaks Minnesota esimese täispikkuses televisioonis üle kantud kohtuprotsessiga ja esimese otse üle kantud osariigikohtu protsessiga.

Protsess sai lõpplahenduse 20. aprillil 2021, kui kohus mõistis Chauvini kõigis kolmes süüdistuses süüdi.

## Viited
MTZ-80

**Belarus MTZ-80** on Valgevenes Minski traktoritehases 1974. tootmisliinile tulnud tagaveoline traktor, mis oli 1970.–1980. aastatel Eestis peamine künni-, külvi ja niidutraktor, samuti saab sellega heina kaarutada ning järelhaagise abil transportida. Seda traktorit kasutati lisaks farmides sööda- ja sõnnikuveoks. Nõukogude Liidus eraomandusse nii võimsaid traktoreid toona ei lubatud.

## Vaata ka

* Belarus
* MTZ-82
* traktor

## Viited
Taastusarst

**Taastusarst** (füüsilise meditsiini ja rehabilitatsiooni arst ehk füsiaater) on eriarst, kes on läbinud residentuuri ja saanud ettevalmistuse mitmesuguste funktsioonihäirete diagnoosimiseks ja raviks. Taastusarst võib olla spetsialiseerunud ühele kitsamale valdkonnale, näiteks lastearst, spordiarst jt.

Taastusarst hindab patsiendi funktsionaalset suutlikkust ja muutuste prognoosi; kaasab vajaduse korral siduserialade spetsialiste; koostab patsiendile sobiva ja konkreetsetes tingimustes tehtava taastusravi plaani; planeerib konkreetse haige taastusravi eesmärke ja tegevuskava nende optimaalseks elluviimiseks lähi- ja kaugemas perspektiivis ning aitab vältida ja ravida taastusravi tüsistusi. Taastusarsti vastuvõtule pääsemiseks on vaja saatekirja.

## Haridus
Tartu Ülikoolis on taastusravi residentuuris õpetatud taastusarste alates 1996. aastat. Residentuuri õppekavad on Euroopa riikidega ühtlustatud. Füsiaatria ja taastusravi residentuur kestab Tartu Ülikoolis 3 aastat. Füsiaatria ja taastusravi eriala koos spordimeditsiini kõrvalerialaga kestab neli aastat. Aastatel 1996–2010 omandas Eestis taastusarsti eriala 41 taastusarsti.

Euroopa taastusarsti sertifikaadi saamiseks tuleb läbida rahvusvaheline eksam või läbida nn dokumendivoor. Dokumendivooru kaudu on võimalik sertifikaati taotleda arstil, kes on töötanud vähemalt 10 aastat multidistsiplinaarses taastusravi meeskonnas ja avaldanud teatud hulga publikatsioone. 2011. aastal oli Euroopa taastusarsti sertifikaat viiel Eesti arstil.

## Viited

__SISUKORDEES__
East Side (Manhattan)

**East Side** on Manhattani saare East Riveri poolne külg, mis jääb Broadwayst (ainult selles pikkuses, mis jääb 8th Streetist edelasse) kui ka Fifth Avenuest itta/kagusse.

## Vaata ka
*West Side (Manhattan)
Van's Aircraft RV-7

**Van’s Aircraft RV-7** on kahekohaline aerobaatilise võimekusega ühemootoriline komplektlennuk.
## Arendus ja tootmine
RV-7, mille tootmine algas 2001. aastal, on Van’s Aircrafti varem toodetud lennuki RV-6 järeltulija. Eelkäijaga võrreldes on RV-7 tiiva pikkust suurendatud 7 meetrilt 7,6 meetrini. Tiiva profiil ja kõõl on jäetud samaks. Tänu pikematele tiibadele on lennuki kandevõimet suurendatud 90 kg võrra, samuti mahutavad kütusepaagid ligi 15 liitrit rohkem kütust võrreldes varasema mudeliga. 

Ameerika Ühendriikides tegutsev Van’s Aircraft ei müü lennukit valmisehitatuna, vaid kokkupandava komplektina. Tootjatehases Oregoni osariigis Aurora lennujaamas lõigatakse välja ning töödeldakse alumiiniumist ja terasest detailid, mille sisse puuritakse vajalikud augud lihtsaks komplekteerimiseks. Keerulisemad komponendid, nagu kuplid, komposiitmaterjalist detailid jne, tellitakse allhanke käigus teistelt tootjatelt. 

2022. aasta detsembri seisuga on valmistatud 1910 lennukit RV-7. 

## Konfiguratsioonid
Lennukit RV-7 toodetakse kahes variandis. Mudel RV-7 on varustatud juhitava sabatelikuga ning mudel RV-7A juhitava ninatelikuga. Valida saab ka hingedel ülestõstetava kupli ja tahalükatava kupli vahel. Mootoritest saab valida 150–210 hobujõuliste mudelite Lycoming IO-320, IO-360 või IO-390A vahel. Samuti pakub tootja nii fikseeritud kui ka muutuva nurgaga propellereid.

## Lennutehnilised andmed (RV-7)
Loetelus on lennuki üldised parameetrid.

### Üldised parameetrid

* **Tiibade siruulatus:** 7,62 m
* **Pikkus:** 6,35 m
* **Kõrgus:** 1,7 m
* **Tiivapindala:** 11,2 m²
* **Tühimass:** 505 kg
* **Täismass:** 816 kg
* **Kütusepaak:** 159 l
* **Pagasiruumi kandevõime:** 45 kg

### Jõudlus

* **Tippkiirus:** 348 km/h
* **Reisikiirus:** 332 km/h
* **Varisemiskiirus:** 89 km/h
* **Õhkutõusuks kuluv distants:** 76 m
* **Maandumiseks vajalik distants:** 106 m
* **Lennulagi:** 6860 m
* **Tõusukiirus:** 777 m/min
* **Maksimaalne lennukaugus:** 1504 km

## Komplektid ja nende hind
Van’s Aircraft pakub müügiks erinevaid ehituskomplekte. Esimene ehk standardkomplekt, mille kokkupanemine on kõige ajamahukam, sisaldab kõiki lennuki keredetaile kokku panemata kujul. Kokkupanija peab viimistlema lehtmetallist välja lõigatud detailid ning kinnitama need kere ja tiibade külge.

Tootja pakub ka väiksema ajakuluga ehituskomplekte, milles suurem osa paneelidest on juba kere külge kinnitatud. Saadaval on kiirehituskomplektid, kus näiteks kere, tiivad või mõlemad on suures osas kokku pandud. Kokkupanijale jäävad paigaldada näiteks juhtpindade liigutusmehhanismid, üksikud paneelid ja tiivaotsad. Samuti tuleb tiivad kere külge kinnitada.

RV-7 standardkomplekti hind on 24 815 dollarit ja kiirkomplekti hind on 36 205 dollarit. Lisanduvad transpordikulud ning mootori hind. Van’s Aircrafti hinnangul vähendab kiirehituskomplekt tööks kuluvat aega 35–50%.

## Viited


__SISUKORDEES__
__INDEKSIGA__
__UUEALAOSALINGITA__
Počátky

**Počátky** (saksa keeles *Potschatek*) on linn Tšehhis Vysočina maakonnas Pelhřimovi ringkonnas. Počátky asub Pelhřimovist 19 km lõunas ja Jihlavast 29 km edelas.

Počátkyt on esmamainitud 1289. aastal.

Počátky vanalinn on alates 1990. aasta novembrist ajalooline linnakaitseala.

Počátkys on sündinud tšehhi luuletaja ja esseist Otokar Březina (1868–1929).

## Viited
Koryčany

**Koryčany** (saksa keeles *Koritschan*) on linn Tšehhis Zlíni maakonnas Kroměříži ringkonnas. 
Koryčany asub Kyjovist 11 km põhjas ja Kroměřížist 27 km edelas.

Koryčanyt on esmamainitud 1320. aastal.

## Viited
Chýnov

**Chýnov** (saksa keeles *Chejnow*) on linn Tšehhis Lõuna-Tšehhi maakonnas Tábori ringkonnas. Chýnov asub Táborist umbes 9 km idas.

Chýnov paikneb merepinnast 488 meetri kõrgusel.

Asulat on esmamainitud 981. aastal. Esimest korda on Chýnovit nimetatud linnaks 1289. aastal. 1994. aastal sai Chýnov vahepeal kaotatud linnaõigused tagasi.

## Viited
Lasteaia tänav (Kunda)

**Lasteaia tänav** on tänav Kunda linna põhjaosas.

Tänava pikkus on 163 meetrit, tänava-ala laiuseks on 13 meetrit.
Tänav saab alguse Mere tänava ristmikult Uus-Sadama tee kõrvalt. Ida poole suundudes lõpeb ta Lasteaia 4 krundi juures umbes 75 meetri kaugusel Kunda jõest. Tegemist on umbtänavaga, tänava pikendusena on ringsõit Lasteaia 4 kinnistul.

Lasteaia tänava ääres paikneb üks elamu (Lasteaia 2). Aadressil Lasteaia 4 asub ajalooline hoone, mis on rajatud 1888. aastal algselt Kunda tsemendivabriku direktori elamuks. Praegu tegutsevad hoones Viru-Nigula Kultuurikeskus, Kunda linna klubi ja MTÜ Kunda Kultuuriselts. 

Tänaval paiknevad kahel pool kõrghaljastusega rohealad, jalgteed puuduvad, paigaldatud on tänavavalgustus. 

## Viited

## Välislingid
*Vaade Lasteaia tänavale kirde suunas Lasteaia 2 kohalt
Carolina Eyck

**Carolina Eyck** (sorbi keeles *Carolina Eyckec*; sündinud 26. detsembril 1987 Fredersdorf-Vogelsdorfis) on Saksa sorbi päritolu muusik ja helilooja, tereminimängija.

## Elulugu

Carolina Eyck on sorbi muusiku Jan Bilki tütar. Ta hakkas viieaastaselt õppima klaverit, aasta hiljem ka viiulit. Seitsmendal eluaastal tutvus ta Lidija Kavinaga, kes õpetas ta teremini mängima. 2005. aastal võitis ta saksa noorte heliloojate võistluse "Jugend komponiert" teosega "Physikalische Formeln". Aasta hiljem andis ta välja tereminiõpiku "The Art of Playing the Theremin". Ka on ta võitnud Rundfunk Berlin-Brandenburgi heliloominguauhinna teosega "Sciciani – Am wendischen Burgwall" akordionile ja keelpilliorkestrile.

Ta on solistina tereminil esinenud mitmel muusikafestivalil, sealhulgas Baselis, Davosis, Łódźis, Budapestis, Asheville'is ja San Franciscos, ning andnud kontserte paljudes riikides. Vioolamängijana on ta mitme ansambli ja Deutsche Streicherphilharmonie (Saksa keelpillifilharmoonia) liige. Kontserditurneedel on ta koostööd teinud selliste artistide ja orkestritega nagu Heinz Holliger, Robert Kolinsky, Gerhard Oppitz, Andrei Boreiko, Michael Sanderling, Gürer Aykal, John Storgårds, Berliini Raadio Sümfooniaorkester, Berni Sümfooniaorkester, Esseni Filharmooniaorkester, Brandenburgi Riiklik Orkester, Stuttgardi Filharmooniaorkester, Lapi Kammerorkester, Heidelbergi Sümfooniaorkester ja Salzburgi orkester Mozarteum. Ka on ta olnud külalisesineja mitmel Hamburgi Balletiteatri "Väikese merineitsi" etendusel.

2012. aastal esines Carolina Eyck kahe Fazil Say sümfoonia ("Mesopotamia" ja "Universe") esietendusel tereminisoologa. Helilooja Kalevi Aho on pühendanud talle kontserdi "Theremin Concerto - Horn Concerto". Ka prantsuse helilooja Regis Campo on talle kirjutanud tereminikontserdi "Dancefloor with pulsing".

## Teosed
### Raamatud

* Carolina Eyck: *Die Kunst des Thereminspiels.* SERVI Verlag, Berlin 2006, ISBN 3-933757-07-X
* Carolina Eyck: *The Art of Playing the Theremin.* SERVI Verlag, Berlin 2006, ISBN 3-933-757-08-8

### Heliteosed
* "Sciciani - Am wendischen Burgwall" – pildikesi akordionile ja keelpillorkestrile, 2006
* "Ciani - Am wendischen Burgwall" – pildikesi tereminile ja orkestrile, 2007
* "Syllableaves" – kontsert tereminile ja orkestrile, 2010
* "Sauselei" – duett vioolale ja vokaalile, 2010
* "Fantasias" – teos tereminile ja keelpillikvartetile, 2015

### Diskograafia

* 2008 "Carolina Eyck spielt konzertante Werke für Theremin" (CD)
* 2008 "Heinz Holliger OBOE FANTASY mit der FANTASIA von Bohuslav Martinů" (DVD)
* 2011 "Kalevi Aho: Theremin Concerto - Horn Concerto" (CD)
* 2013 "Fazıl Say: Sinfonie 2, Op. 38 Mesopotamia & Sinfonie 3,Op. 43 Universe Fazıl Say" (CD)
* 2014 "Improvisations for Theremin and Piano" (CD/LP)
* 2015 "Christopher Tarnow: Theremin Sonatas" (CD)
* 2015 "Fantasias“ for Theremin and String Quarte" (CD/LP)
* 2019 "Waves" (LP)
* 2019 "Elephant in Green" (EP)

## Viited
Konice

**Konice** (saksa keeles *Konitz*) on linn Tšehhis Olomouci maakonnas Prostějovi ringkonnas. Konice asub Prostějovist umbes 21 km loodes ja Olomoucist ligi 27 km läänes.

Konicet on esmamainitud 1200. aastal. Linnaõigused sai Konice 1970. aastal.

Linna olulisim vaatamisväärsus on aastatel 1703–1705 ehitatud barokkstiilis Konice loss.

Konices on sündinud tšehhi näitleja Pavel Trávníček (1950).

## Viited
Rotava

**Rotava** (saksa keeles *Rothau*) on linn Tšehhis Karlovy Vary maakonnas Sokolovi ringkonnas. Rotava asub Saksamaa piirist 23 km kaugusel, Sokolovist umbes 15 km põhjaloodes ja Karlovy Varyst ligikaudu 22 km lääneloodes.

Rotavat on esmamainitud 1597. aastal. Linnaõigused sai Rotava 1965. aastal.

## Viited
Domeikava fort

**Domeikava fort** on endine fort Tsaari-Venemaa Kaunase kindluse koosseisus. Tänapäeval jääb see Kaunase rajooni Domeikavae külla.

Fort kavandati piirkonda 1909. aastal. Fordi plaani autor oli Konstantin Velitško. Ehitustööd algasid 1913. aastal. Fort rajati kõrgendikule, mis võimaldas kontrolli all hoida kogu Nerise orgu; nii rajati sinna massiivsed betoonist ja raudbetoonist ehitised. Need pidid vastu seisma tolle ajastu suurtükkide tulele. 1914. aastal muudeti ehitustööde plaani. Fordid pidid uue plaani kohaselt saama muude kaitserajatiste tugielemendiks. Algasid mullatööd ja teedevõrgustiku rajamine. Kindluse tarbeks rajati ka kitsarööpmeline raudtee, mille üks harutee viis fordini. Ehitati varjend kuuekümne sõduri tarbeks ja veel üks varjend rinnatise juurde. Neid ühendas ülejäänud rajatistega laudseinte ja betoonist laega potern. Esimese maailmasõja puhkemine sundis ehitajaid tagasi pöörduma algse 1909 aastal kinnitatud viisnurkse põhiplaani juurde.

Fordis oli kaks kaevu, kaks kasematti, kus paiknesid 57 millimeetrised suurtükid, ja kaks vaatluspunkti. Rajati ka külmhoone 500 000 liharatsiooni ja 2 miljoni konservi hoidmiseks, mille juurde rajati ka arteesia kaev. Fordi ehitustööd kestsid ka talvel, ehitajate tarbeks olid soojakud ja küttesüsteem. Tööd lõpetas Saksa vägede lähenemine.

Sakslaste rünnaku ajal langes fort ägeda suurtükitule alla. Taganevad Vene väed lasid sealse laskemoonalao õhku.

Fort on 2002. aastast muinsuskaitse all, kuid objekt on korrastamata ja tähistamata. See asub eramajade vahel ja on võsastunud, ehitistesse on viidud prügi.


Tarpinės kareivinės - panoramio.jpg|Barakid
Domeikavos fortas - panoramio (2).jpg|Domeikava fort


## Viited
Kaunase kindluse VIII fort

**Kaunase kindluse VIII fort** on endine fort Tsaari-Venemaa Kaunase kindluse koosseisus. Tänapäeval jääb see Kaunasesse Šilainiai asumisse Milkoniai linnaossa.

Forti ehitati aastail 1890–1907. See on viisnurkse põhiplaaniga sümmeetriline rajatis.

Algselt oli Kaunase kindluse juurde ette nähtud üksnes seitse forti. Hiljem avastati, et lääneküljele jääb kaitseta sektor ja kavandati uus fort. Fort on esimene Kaunase kindluse fort, mille rajamisel kasutati punaste telliste asemel betooni. See rajati Nerise oru nõlval asuvale terrassile. Koos sellega rajati ka X patarei ja mitmed muldkindlustised, mis kuulusid koos fordiga Linkuva kindlustiste vööndisse. Kui fort valmis, avastati, et selle asukoht on liiga madalal, et soovitud ala tule all hoida, nii rajati kõrgemale Kaunase kindluse IX fort. 

Fort on ehitatud eksperimentaalse projekti kohaselt ja on seega Tsaari-Venemaa kindlusrajatiste seas unikaalne. Fordi vallikraav on Kaunase kindluse juures ainus, mis on täidetud veega. Ka oli see esimene fort, millel oli oma elektrijaam; ühes kasematis oli naftal töötav elektrigeneraator. See pani tööle ka kaponiiri ventilatsioonisüsteemi. Esimese maailmasõja ajal oli see reservvägede asupaigaks; seal paiknenud sõdurid saadeti hiljem III fordi alla lahingusse. Taanduvad väed õhkisid laskemoonalaod, mis jäid hiljem vee alla. 

Fordil on keskne potern, samal teljel asuvad kaponiir ja laskemoonalaod. Sellega ristuvad külgmised poternid, mis viivad vallikraavini. Fordi tagumises osas on kasematid barakkidega, mis ristuvad keskse poterniga. Vallikraavi juures asuvad ümarad tulepesad. Fort on peaaegu täielikult betoonist, vaid selle alumise osa juures on kasutatud maakive ja punaseid telliseid.

Tänapäeval on fort hüljatud, kuna vee äravool on tõkestatud ja ruumid on suures osas üle ujutatud. Fordis on säilinud suur osa selle algsest sisustusest, sealhulgas ka elektrigeneraator. Väliselt on fordi struktuuri rikkunud sinna rajatud aiad, kuurid ja suvituskohad. Ehitiste kasutamist raskendab see, et need olid täielikult maa alla ehitatud.

Fordi aladel elavate nahkhiirte kaitseks on loodud Milikoniai terioloogiline kaitseala (pindala 2 ha). Fort on 2002. aastast kultuurimälestisena kaitse all.

VIII_fortas_vaizdas.jpg|VIII fort
VIII fortas2011 tunelio anga.jpg|Poterni sissepääs


## Viited
Svjatoslav Mihhailjuk

**Svjatoslav Mihhailjuk** (ukraina keeles Святосла́в Михайлю́к; sündinud 10. juunil 1997 Tšerkassõs) on Ukraina elukutseline korvpallur, kes mängib 2021. aastast NBA klubis Oklahoma City Thunder.

## Karjäär
Enne USA-sse Kansase Ülikooli (2014–2018) siirdumist mängis Mihhailjuk kodulinnaklubiga Tšerkassõ Mavpy kaks hooaega Ukraina kõrgliigas.

Ta valiti 2018. aasta NBA *draft*'ist 47. valikuga Los Angeles Lakersisse, kelle kasuks viskas debüüthooajal 39 mängus keskmiselt ligi 11 minutiga 3,3 punkti.

2019. aasta veebruaris vahetati ta Detroit Pistonsisse, kus kogus hooajal 2019/20 keskmiselt 22,6 minutiga 9 punkti, 1,9 lauapalli ja 1,9 resultatiivset söötu mängus.

2021. aasta märtsis vahetati ta Oklahoma City Thunderisse.

## Saavutused
* NCAA Big 12 konverentsi sümboolne teine viisik (2018)

## Rahvuskoondis
Mihhailjuk debüteeris Ukraina koondises 17-aastaselt, kui mängis 2014. aasta maailmameistrivõistlustel.

## Välislingid
* Svjatoslav Mihhailjuk – NBA.com
* Svjatoslav Mihhailjuk – Basketball-Reference.com
Jacob Haylmann

**Jacob Haylmann** ehk **Jacob Schweinfurdist** (1475–1526) oli saksa kiviraidur ja arhitekt, Benedikt Rejti õpilane, üks esimesi renessanssarhitektuuri viljelejaid Saksimaal. Tema tuntuim teos on Annaberg-Buchholzi Püha Anna kirik.

## Elulugu ja looming
Jacob Haylmann sündis 1475. aastal Schweinfurdis, kus ta õppis kiviraiduriks. Sel perioodil ehitati Schweinfurdi raekoda, kus ta võis tööl olla.

1500. aastal asus ta tööle Benedikt Rejti juures Praha kindluse Vladislavi saali ehitusel.

1515. aastal määrati Haylmann ehitusmeistriks ja tööde juhtijaks Annaberg-Buchholzi Anna kiriku ehitusel. Kiriku ehitus lõpetati 1525. aastal, ajastule iseloomulikult on selle stiilis ühendatud hilisgootika ja renessanssarhitektuuri jooned.

1521. aastal kavandas Haylmann võlviskeemi Meisseni Albrechtsburgi vapisaali jaoks, mis koosnes põimunud keerduvaist, katkendlikest ja järsult äralõigatud roietest ja meenutas sellega väga Praha kuningalossi arhitektuuri, mis oli loodud kümmekond aastat varem. Võlv ehitati valmis 1522. aastal.

Annabergi Anna kiriku arhitektuurilisi elemente kasutas Haylmann hilisema Zwickau kangahalli (*Gewandhaus*) ehitusel 1522. ja 1525. aastal.

Jacob Haylmann suri Annabergis 1526. aastal.

## Pildid

Rådhuset i Schweinfurt - TEK - TEKA0117977.tif|Schweinfurdi raekoda
Prag Vladislav-Saal.jpg|Vladislavi saal
Zwickau Theatre.jpg|Zwickau kangahall
Meißen Albrechtsburg Nr PC270492 mit OMD SHoppe2017.jpg|Albrechtsburgi vapisaali piilarid ja võlvid


## Viited
Paul Sillaste

**Paul [[Siilaberg]]** (1935. aastast Sillaste; 1891–1941) oli Eesti haridusjuht. 

## Haridus
Ta lõpetas 1908. aastal Räpina kihelkonnakooli, seejärel õppis aastatel 1908–1912 Tartu Õpetajate Seminaris. 

## Töökäik
* 1912–1914 Torma kooli õpetaja
* 1921–1936 Rasina kooli direktor
* 1936–1941 Kammeri kooli direktor

## Ühiskondlik tegevus
1914. aastal mobiliseeriti Vene väkke, 1917. aastal vabastati kui kooliõpetaja. 

1918. aasta juulis astus Eesti rahvusüksusse, võitles Vabadussõjas 8. jalaväepolgus kuni 1920. aastani. 

Rasina Haridusseltsi koorijuht, valla Kaitseliidu kompanii pealik, Võnnu Õpetajate Seltsi esimees, Pikksaare rahvamaja puhkpilliorkestri juht.

1931. aasta detsembris tunnustati Kaitseliidu keskjuhatuse otsusega Rasina kompanii pealik Paul Siilabergi Valgeristi 3. järgu ordeniga. 

## Isiklikku
Abiellus 1923. aastal Elma Käärikuga, lapsed Vello, Toivo ja Silvia. Poeg Vello Sillaste (1931–2017) oli Räpina kooli matemaatikaõpetaja. 

Eestistas perekonnanime "Sillasteks" 12. juunil 1935. 

Mõrvati valekaebuse alusel Saksa okupatsiooni ajal novembris 1941. 

Poeg Vello Sillaste mälestustest (1990): "Pärast sakslaste sissetulekut organiseeriti süüdistus, et isa olla tegelenud aktiivse kommunistliku kasvatusega. See oli absurd, isa oli kindel eestimeelne kogu aeg. /.../ Novembri algul kutsuti isa ametiasjus maakonna haridusosakonda ja sealt ta enam tagasi ei tulnud. Kui ema hakkas teda mõned päevad hiljem Tartust otsima, vastati talle, et isa on surma mõistetud ja maha lastud. Mõned päevad hiljem kohale jõudnud kaaskaitseliitlaste kaitsekirjad ei saanud enam midagi muuta. Öeldi vaid, et oleks need varem jõudnud." Elmar Ojasaare 1965. aasta diplomitöös "Kammeri kooli ajalugu 1765–1965" on sama kirjeldatud: "Kammeri koolile on 1941. aasta sügis raskeks löögiks. Arreteeriti koolijuhataja Paul Sillaste /.../. P. Sillaste arreteerimiseks oli allkirjade kogumist organiseerinud Artur Pügi /sama kooli õpetaja/. Juurdlust oli teostanud Kammerist pärinev politseikomissar Karl Poots, kus P. Sillastet oli süüdistatud juudi päritolus. See valesüüdistus tingiski võibolla P. Sillaste nii kiire hukkamise." Seda, et valekaebuse esitajaks oli ametikõrgendust himustav Kammeri kooli õpetaja, nimetab oma mälestustes ka Vello Sillaste. Vanglatoimiku kohaselt saatis Tartu Poliitiline Politsei Paul Sillaste 3. novembril 1941 "vangimajas kinnipidamiseks". Juba 6. novembril palus Tartu Poliitilise Politsei juhataja "Saksa politseivõimude (SD) otsusel 5. skp saata Tartu koonduslaagri ülema erikorraldusse alljärgnevad vahialused", kelle seas oli ka Paul Sillaste (nr 1533). Erikorraldus tähendas ilmselt surmaotsust. Hukkamist kolm päeva pärast vahistamist kinnitab oma diplomitöös ka Elmar Ojasaar.

## Viited
West Side (Manhattan)

**West Side** on Manhattani saare Hudson Riveri poolne külg, mis jääb Broadwayst (ainult selles pikkuses, mis jääb 8th Streetist edelasse) kui ka Fifth Avenuest läände/loodesse.

## Vaata ka
*East Side (Manhattan)
Čika

**Čika** (ladina keeles Chicca) oli Horvaatia nunn. 

Čika sündis XI sajandi esimesel poolel Zadaris.

Čika kuulus Madide aadlisuguvõssa. Tema abikaasa oli Andrija ja neil sündis tütar Vekenega. Oma abikaasa surma järel asutas ta Zadarisse Püha Maarja Kiriku kloostri. Kui kuningas Peter Krešimir IV kloostri oma kaitse alla võttis, viitas ta Čikale kui oma õele, kuid nende tegelik sugulus on kaheldav.

Čika on tuntuks saanud, kuna talle kuulus beneventana kirjas raamat "Liber Horarum Cichae, abbatissae Monasterii Sanctae Mariae monalium de Iadra". Tegemist on esimese teadaoleva isikliku, mitte kiriklikuks kasutamiseks mõeldud palveraamatuga. See on hoiul Oxfordis Bodley raamatukogus.
## Viited
Ristroidvõlv

**Ristroidvõlv** on neljaosaline roidvõlv, mille konstruktsiooni aluseks on diagonaalsed, võlvi lagipunktis ristuvad või lõikuvad roided, nende vahel võlvisiilud, mis võivad olla laotud nii tahutud looduskiviplokkidest kui ka tellistest.

Hilisemad keerukamad võlvitüübid on ristroidvõlvist tuletatud.

## Pildid

Salisbury Cathedral Interior 01.jpg|Ristroidvõlvid Salisbury katedraali kesklöövis
Stift St. Lambrecht - gotisches Kreuzrippengewölbe in der Stiftskirche.JPG|St. Lambrechti kloostrikiriku ristroidvõlvid altvaates
2009-08-27-chorin-26.jpg|Tellistest roidvõlv Chorini kloostris


## Viited
Osek

**Osek** (saksa keeles *Ossegg*) on linn Tšehhis Teplice ringkonnas Ústí maakonnas. 

## Üldist
Osek asub Põhja-Böömimaal Maagimäestiku lõunajalamil, Teplicest 8 kilomeetrit idas ja Tšehhi-Saksamaa piirist umbes 15 kilomeetrit lõunas. Elanikke on umbes 4700.

## Ajaloost
Osek on enim tuntud Oseki kloostri poolest, mis rajati 13. sajandil. Algsest hoonestusest on säilinud varagooti kapiitlisaal ja ristikäik, enamik kloostrikompleksist on barokkstiilis ja pärineb 17. ja 18. sajandist. Kloostrikompleks on sajandeid olnud kohaliku majandusliku ja ühiskondliku elu keskmeks.

Linna keskus paikneb ajaloolises vanalinnas. Asula tekkis 12. sajandil vanale kaubateele, mis viis Böömimaalt üle Bílina Saksimaale, selle tänava nimi on tänapäeval Alte Salzstraße ('vana soolatee'). Kloostrist loodes asuvad varasema kaitseehitise Rýzmburki kindluse varemed Otakar II Přemysli aegadest. 1914. aastal sai Osek linnaõigused.

Loučná tee ääres surnuaias on mälestusmärk, mis meenutab kaevandusõnnetust 1934. aastal, kus söetolmuplahvatuses hukkus 142 mäetöölist.

Salesiuse küngas Osekis on maaliline kalju suurte kvartsiidiplokkide, -piilarite ja lõhedega, omapärane geoloogiline fenomen.

Tänapäeval on Osek populaarne turismisihtkoht. 2006. aastal andis Tšehhi vabariik välja Oseki kloostrit kujutava postmargi.

## Pildid

 File:Osek, shopping centre.jpg|Kohalik kaubamaja
 File:Osek, Slovenská str.jpg |Oseki lõunaosa
File:Osek Monastery 3.jpg|Oseki klooster
Dux Denkmal der Toten des Grubenunglücks von 1934.jpg|Hukkunud mäetööliste mälestusmärk
Osek a okoli 07 10 029.jpg|Salesiuse küngas


## Viited
Tobolski mošee

**Tobolski mošee** (vene keeles *Тобольская мечеть*) on mošees Venemaal Tjumeni oblastis Tobolskis.

Tobolski mošee ehitati 19. sajandi lõpus või 20. sajandi alguses. Ehitamise täpne aastaarv ei ole teada, kuna dokumendid ei ole säilinud. Kodu-uurijad on hoone võimalikeks ehitamisaastateks pakkunud 1890 või 1905. Mošee rajamise organiseerija ja rahastaja oli kaupmees Tohtasõn Aitmuhhametov. Hoone projekteerinud arhitekti nimi ei ole teada, kuid on oletetud, et see võis olla Gottlieb Zinke. Kivist mošee rajati kohale, kus enne seda oli olnud puust mošee, mis pärines Siberi khaaniriigi ajast. 1930. aastal sulgesid Nõukogude võimuorganid mošee ja hoone võeti kasutusele klubina. 1980. aastate keskpaiku hakkasid kohaliku islamikoguduse liikmed hoonet võimudelt tagasi nõudma. Tol ajal tegutses hoones kino Jalkõn. 1988. aastal tagastas Tobolski Linna Täitevkomitee hoone islamikogudusele. Aastatel 2010–2011 toimus hoone remont ja restaureerimine.

## Viited
Mauser

**Mauser** (algselt **Königliche Waffen Schmieden**) on Saksamaa relvatootja. Mauser on Saksa relvajõududele poltlukuga vintpüsse ja poolautomaatpüstoleid tootnud 1870. aastatest. 19. sajandi lõpus ja 20. sajandi alguses eksporditi Mauseri relvi paljudesse riikidesse nii tsiviilkasutusse kui ka relvajõududesse, neid toodeti välisriikides ka litsentside alusel. Eriti laialdaselt võeti kasutusse ning kopeeriti relva Gewehr 98 ehk Mauseri mudelit 98, mis on paljude tänapäevaste poltlukuga spordipüsside eeskujuks.

## Vaata ka
* 7.65×53 mm Mauser
* 7×57 mm Mauser
* 9.3×62 mm
* Heym Express Magnum
* Sauer 100

## Viited

## Välislingid
* Persian Mauser
* Zastava Arms
* The Mauser Bolt Rifles FAQ
* M1878/80 Mauser Milovanovic
* Luger Artillery and Mauser Parabellum
* The website from Mauser-Waldeck Safes
* Paul Mauser Archive web site
* Nazarian's Gun's Recognition Guide: A member of NZR Para (PMC) with a somewhat modified K98k
* Nazarian's Gun's Recognition Guide FN 98 Manual (.pdf)
Blatná loss

**Blatná loss** on 13. sajandil ehitatud ja 16. sajandi algusest pärit välisilmega hilisgooti elementidega renessanssloss, mis asub Blatnás Lõuna-Tšehhi maakonnas, 60 kilomeetrit Budweisist loodes, ja on tänapäeval turismiobjektina külastajatele avatud.

## Ajaloost
Esimene kindlus koos kabeliga ehitati sellesse kohta 13. sajandil. Esimest korda mainitakse linnust kirjalikes allikates 1235. aastal. 15. sajandil Zdeněk Lev z Rožmitáli valitsemise ajal ehitati see vesilinnuseks, lossi valdaja Levi õde abiellus Tšehhi kuninga Jiříga Poděbradyst ja sai Böömimaa kuningannaks. 1520.–1530. aastatel ehitas kuninglik arhitekt Benedikt Rejt lossi ühe tiiva vararenessansi vormides ümber.

Pärast 1575. aastat võtsid uued omanikud Rozdražovid ette uue ümberehituse ja 1695. aastal Serényd. 1798. aastal ostis lossi Wenzel Karl Hildprandt, tema suguvõsa lasi lossi aastail 1850–1856 Bernhard Grueberil renoveerida. Loss kuulub neile tänaseni.

## Vaatamisväärsused
Lossi vaatamisväärsuste hulka kuuluvad orientaalse kujundusega rokokoosalong ja jahituba. Enamik tubadest on sisustatud 19. sajandi mööbliga. Vanim osa lossist on romaani kabel umbes 1220. aastast. Kuningas Jiří Poděbradyst naisevenna Rožmitáli aegadest pärineb lossi hilisgootilik välisilme ja rüütlisaali seinamaalid.

Loss asub keset suurt saja-aastaste puudega inglise maastikuparki.

## Pildid

Blatná,_zámek.jpg|Vaade lossile põhjast
Blatna (CZE) - castle (front).jpg|Peavärav
Blatná,_zámek_(1).jpg|Lossi siseõu
Blatná,_zámek_(3).jpg|Lossipark suvemajakesega
Chov daňků v parku zámku Blatná.JPG|Hirvekari lossipargis


## Viited

## Välislingid
* Blatna Castle. - portal-time.com
* Blatna Castle – The Perfect Day Trip from Prague. - delveintoeurope.com
Cei-Rigotti

**Cei-Rigotti** (ka **Cei gaasivintpüss**) on Itaalia varajane automaatvintpüss, mille 19. sajandi lõpus konstrueeris Itaalia kuningliku armee ohvitser Amerigo Cei-Rigotti. Kuigi Cei-Rigotti vintpüssi ei võetud lõpuks üheski väeüksuses kasutusele, testiti seda Itaalia armees enne esimest maailmasõda laialdaselt.

## Vaata ka
*Browning Automatic Rifle
*Farquhar–Hill (vintpüss)
*Avtomat Fjodorova
*Lmg 25
*Huot Automatic Rifle

## Viited

## Välislingid
*Encyclopesarmes (prantsuse keeles)
* https://archive.org/stream/generalinformati3541unit#page/212/mode/2up
Winchester Model 1907

**Winchester Model 1907** on Ameerika Ühendriikide tagasilöögi jõul ümberlaadiv poolautomaatvintpüss, mida tootis aastatel 1907–1957 Winchester Repeating Arms Company. See kasutab keskmise võimsusega padruneid, sööturiks on 5-, 10- või 15-lasuline lehtsalv, mis asub kohe päästikukaitsme ees. Suuruselt ja kasutuskogemuselt meenutab Winchester M1907 karabiini M1, M1907 on raskem ning kasutab võimsamat laskemoona. Winchesteri tehases toodeti neid vaid kesktule padrunitele .351SL.

## Vaata ka
*Ribeyrolles 1918 (automaatkarabiin)
*Remington Model 8

## Viited
August Sae

**August Sae** VR II/3 (õigeusklikuna ka **Augustin** või **Avgustin**; 21. mai (vkj)/ 2. juuni 1896 Kaliküla, Lustivere vald, Põltsamaa kihelkond, Viljandimaa – 1. aprill 1919 Podavalitsõ küla juures, Petseri vald, Pihkva maakond, Pihkva kubermang; praegu Petseri külje all Petserimaal) oli Eesti sõjaväelane (nooremallohvitser, alates 1939 postuumselt nooremseersant).

Siirdus novembris 1914 apostlikku õigeusku. Esimeses maailmasõjas osales 24. kütipolgus, kus ülendati nooremallohvitseriks.

Abiellus 23. novembril (vkj)/ 6. detsembril 1917 Põltsamaa Pühavaimu kirikus, asus elama Põltsamaa alevikku, kus töötas villavabriku lukksepana. 

Vabadussõjas oli ta 1918. aasta 7. detsembrist 2. jalaväepolgus. Jaanuaris 1919 määrati ta polgu 11. roodu, oli hiljem selle 2. rühma ülem. Osales lahingutes punaväe vastu Lõunarindel.

August Sae langes 1. aprillil 1919 Petseri all Podavaltsõ küla vallutamisel ja maeti 7. aprillil 1919 Põltsamaa luteri kalmistule.  

## Tunnustus
*14. september 1920 – Vabaduse Risti II liigi 3. järk, lisaks 12 000 marka ning Vabadussõja mälestusmärk (need anti tema lesele) ning tütar Eerikale tasuta kooli õigus.

## Mälestuse jäädvustamine
*1924 – nimi on jäädvustatud Põltsamaa Vabadussõja mälestussambal.

## Isiklikku
Abiellus 23. novembril (vkj)/ l6. detsembril 1917 Põltsamaa Pühavaimu kirikus Anna-Marie Johansoniga (1887–?). Lapsed: Eerika (1916–?), Elfriede (1918–1919). 

## Viited

## Kirjandus
*"Põltsamaa kihelkond". Koostanud Enno Piir. // Sakalamaa ei unusta 8. raamat. 1996. Lk 32–33
*Jaak Pihlak. "Põltsamaa kihelkond ja Vabaduse Risti vennad". Viljandi Muuseumi aastaraamat 2006. Viljandi 2007. Lk 188

## Välislingid
*Haud Põltsamaa uuel kalmistul
Van der Grinteni projektsioon

**Van der Grinteni projektsioon** on kokkuleppeline kaardiprojektsioon.

## Ajalugu
Alphons J. van der Grinten leiutas projektsiooni 1898. aastal ja sai selle eest patendi. Rahvusvaheline Geograafia Selts võttis selle projektsiooni kasutusele oma teatmekaartidel 1922. aastal, mis tõstis selle kasutust ka mujal. 1988. aastal asendati projektsioon Robinsoni projektsiooniga.

## Põhiomadused
Van der Grinteni projektsioon omavoliline geomeetriline kujutis tasapinnal, kus terve maa on projitseeritud ringile. Projektsioon säilitab suuresti Mercatori projektsiooni kujusid, kuid vähendab Mercatori moonutusi. Samas on polaaraladel äärmuslikud moonutused.
Projektsiooni kaardiraam on ristkülikukujuline ja poolust ei kujutata raami piires. Meridiaanid ja paralleelid on kujutatud ringjoontena. Paralleelide vahe suureneb keskmisel meridiaanil eemaldumisel ekvaatorist, paralleelide 70–80° vahe on ligikaudu 2,3 korda suurem kui paralleelide 0–10°.

## Kasutamine geoinfosüsteemides
Projektsioon on kasutusel ArcGIS Pro-s ja on väga sobilik oma ringikujulise välimuse tõttu maailmakaartide loomiseks. ArcGIS-is on olemas Van der Grinten I, mis kasutab pikemat pooltelge ja ellipsoidide sfäärilisi arvutusi, ning Van der Grinten I lühema poolteljega, mis kasutab sfääri, mis on määratud teljeparameetritega ja sfääriliste arvutustega. Samas ei toeta kumbki projektsioon ellipsoide. 

## Geomeetriline konstruktsioon
Projektsiooni geomeetrilist konstruktsiooni algebraline avaldis on järgnev:

: \begin{align}
 x &= \pm \pi \frac{A (G - P^2) + \sqrt{A^2 (G - P^2)^2 - (P^2 + A^2) (G^2 - P^2)}}{P^2 + A^2}, \\
 y &= \pm \pi \frac{P Q - A \sqrt{(A^2 + 1) (P^2 + A^2) - Q^2}}{P^2 + A^2},
\end{align}

kus *x* võtab märgi , *y* võtab märgi *φ* ja

: \begin{align}
 A &= \frac{1}{2} \left| \frac{\pi}{\lambda - \lambda_0} - \frac{\lambda - \lambda_0}{\pi} \right|, \\
 G &= \frac{\cos \theta}{\sin \theta + \cos \theta - 1}, \\
 P &= G \left(\frac{2}{\sin \theta} - 1\right), \\
 \theta &= \arcsin \left|\frac{2 \varphi}{\pi}\right|, \\
 Q &= A^2 + G.
\end{align}

Kui *φ*&nbsp;=&nbsp;0, siis

: \begin{align}
 x &= (\lambda - \lambda_0), \\
 y &= 0.
\end{align}

Sarnaselt, kui *λ* = *λ*0 või *φ* = ±π/2, siis

: \begin{align}
 x &= 0, \\
 y &= \pm \pi \tan \frac{\theta}{2}.
\end{align}

Kõigil juhtudel on *φ* geograafiline laius, *λ* on geograafiline pikkus ja *λ*0 on kaardi keskmeridiaan.

## Van der Grinteni IV projektsioon
Van der Grinteni IV projektsioon on Alphons J. van der Grinteni loodud polükooniline kaardiprojektsioon. Keskmeridaan ja ekvaator on sirgjooned. Kõik teised meridiaanid ja paralleelid on kaared.

## Vaata ka
*Kartograafia
*Kaardiprojektsioonide loend

## Viited
Piibe maantee reservlennuväli

**Piibe maantee reservlennuväli** rajati Eesti NSV Nõukogude Liitu kuulumise ajajärgul (1960. aastatel), Jägala–Käravete maantee ühe 2,5 km pikkuse lõigu laiendusena sõjalennukitele. Rada asub tänapäevase tugimaantee nr 13 (Jägala-Käravete) 6.–8. kilomeetril. 

Sarnased rajatised loodi 1960. aastatel Jõgevamaal Jõhvi–Tartu–Valga maanteele (põhimaantee nr 3 80. kilomeetril) ja Lääne-Eestis Karuse–Kalli maanteel (kõrvalmaantee nr 16180 kilomeetritel 9–12).

Pole teada, kas sellel rajal Nõukogude sõjalennukid ka maandusid. Küll on aga kindlalt sellel maandunud ja õhku tõusnud Eesti Vabariigi liitlaste sõjalennukid. Argitingimustes on lõik kasutusel maantee osana, kuid pikkuselt ja laiuselt ning asfaltpinnakatte tugevuselt vastab see üldiselt lennuraja nõuetele. Rajal on peetud ka autode kiirendusvõistlusi.

## Vaata ka

* lennuväli
* Piibe maantee
* Jägala–Käravete maantee

## Viited
Dimitrovgradi mošee

**Dimitrovgradi mošee** (vene keeles *Димитровградская мечеть*) on mošee Venemaal Uljanovski oblastis Dimitrovgradis.

Mošee ehitati 1896. aastal. 1930. aastatel sulgesid Nõukogude võimuorganid mošee ja andsid hoone linnale. Minarett lammutati, hoone oli kasutusel laona, sõjakomissariaadina ja muusikakoolina. 1992. aasta tagastati hoone kohalikule islamikogudusele. 2006. aastal toimus hoone kapitaalremont.

## Viited